Mihai Stoica se teme de planul diabolic al lui Dan Şucu. Mihai Stoica spune că nu s-ar bucura dacă Mircea Lucescu ar accepta oferta lui Dan Şucu şi ar veni la Rapid. Oficialul de la FCSB a spus că rivala din Giuleşti ar deveni o forţă cu Lucescu pe bancă.
Dan Şucu încearcă să dea lovitura anului în fotbalul românesc. Vrea să îl convingă pe Mircea Lucescu să vină la Rapid. Tehnicianul român în vârstă de 79 de ani a avut o primă discuţie cu Şucu şi a anunţat că până pe 1 iunie nu va da niciun răspuns.
Mihai Stoica se teme de planul diabolic al lui Dan Şucu
„Ar fi o lovitură colosală pentru Rapid, dar și pentru fotbalul românesc. Nu m-aș bucura. Cu Mircea Lucescu, Rapid devine o forță mare. Nu ai alternativă la Mircea Lucescu, îți ridică nivelul clubului. Nu există un alt personaj în fotbalul românesc care să poată să îl înlocuiască.
Nu știu ce vrea Mircea Lucescu, dacă vrea să aducă un antrenor pe care să îl dirijeze, gen Măldărășanu, dau exemple, sau vrea să coboare în iarbă. Eu cred că Nea Mircea coboară în iarbă, e genul care acolo respiră.
Omul ăsta are o energie… vârsta e o minciună. Nu are cum, ai zice că are 50 de ani. Pentru un om normal e greu să țină pasul cu el, chiar dacă are aproape 79 de ani”, a spus Mihai Stoica la orangesport.ro.
Mircea Lucescu, primul mesaj după întâlnirea cu Dan Șucu și George Copos!
Mircea Lucescu a transmis primul mesaj după întâlnirea cu Dan Șucu și George Copos! Cel mai longeviv antrenor român a fost sincer după terminarea discuțiilor cu cei doi.
Dan Șucu dorește să îl aducă pe Mircea Lucescu la Rapid, într-o poziție de conducere a clubului. Totuși, „Il Luce” a făcut acum o declarație surprinzătoare, după discuția cu acționarul majoritar de la Rapid.
Mircea Lucescu a dezvăluit faptul că nu a discutat despre preluarea rapidului cu Dan Șucu și George Copos. Acesta a spus că a vorbit strict despre situația echipei din Giulești și că nu va lua nicio decizie până la data de 1 iulie.
M-am dus la Gigi Becali când m-a rugat, m-am dus la Dinamo, toată lumea încearcă să se folosească de experiența mea pentru a îmbunătăți lucrurile. Am mâncat împreună. Cu sfaturi pot ajuta pe toată lumea. Până la 1 iulie nu iau nicio decizie, la revedere!”, a spus Mircea Lucescu.